ΚΑΝΟΝΙΣΜΟΣ (ΕΟΚ) αριθ. 449/79 ΤΗΣ ΕΠΙΤΡΟΠΗΣ της 7ης Μαρτίου 1979 περί πέμπτης τροποποιήσεως του κανονισμού (ΕΟΚ) αριθ. 1528/78 "περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών(1), και ιδίως το άρθρο 6 παράγραφος 3 και το άρθρο 10,

τον κανονισμό (ΕΟΚ) αριθ. 1417/78 του Συμβουλίου της 19ης Ιουνίου 1978 περί του καθεστώτος ενισχύσεως για τις αποξηραμένες ζωοτροφές(2), και ιδίως το άρθρο 10 παράγραφος 3,

Εκτιμώντας:

ότι το άρθρο 10 παράγραφος 2 δεύτερο εδάφιο του κανονισμού (ΕΟΚ) αριθ. 1417/78 προβλέπει ότι η έκδοση του πιστοποιητικού συμπληρωματικής ενισχύσεως εξαρτάται από τη σύσταση ασφαλείας που εγγυάται την υποχρέωση να εξέρχονται οι αποξηραμένες ζωοτροφές από την επιχείρηση μεταποιήσεως, κατά τη διάρκεια της ισχύος του πιστοποιητικού και η οποία, εκτός από περίπτωση ανωτέρας βίας, καταπίπτει ολικώς ή μερικώς εάν, μέσα σ' αυτή την προθεσμία, η έξοδος δεν πραγματοποιήθηκε ή δεν πραγματοποιήθηκε παρά εν μέρει-

ότι, για την ενιαία εφαρμογή του καθεστώτος συμπληρωματικής ενισχύσεως, πρέπει να καθορισθεί ο τρόπος ολικής ή μερικής αποκτήσεως της ασφαλείας αυτής και προσφυγής σε περίπτωση ανωτέρας βίας-

ότι το άρθρο 5 του κανονισμού (ΕΟΚ) αριθ. 1417/78 όπως διορθώθηκε(3), προβλέπει ότι η ελαχίστη περιεκτικότης σε ολικές ακατέργαστες πρωτεΐνες με βάση την ξηρά ουσία, δεν δύναται να είναι κατώτερη από 14% από την περίοδο 1979/1980 για τα προϊόντα που αναφέρονται στο άρθρο 1 υπό β) του κανονισμού (ΕΟΚ) αριθ. 1117/78- ότι, λαμβανομένων υπόψη των εμπορικών ποιοτήτων, πρέπει να καθορίζεται αυτή η ελάχιστη περιεκτικότητα σε 14%-

ότι πρέπει να τροποποιηθεί ο κανονισμός (ΕΟΚ) αριθ. 1528/78 της Επιτροπής(4), που τροποποιήθηκε τελευταία από τον κανονισμό (ΕΟΚ) αριθ. 3074/78(5)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1528/78 τροποποιείται ως ακολούθως:

1. Το άρθρο 11 αντικαθίσταται από το επόμενο κείμενο:

"Άρθρο 11

1. Η υποχρέωση που αναφέρεται στο άρθρο 10 παράγραφος 2 του κανονισμού (ΕΟΚ) αριθ. 1417/78 θεωρείται ότι έχει εκπληρωθεί όταν η ποσότητα των προϊόντων που εξέρχονται από την επιχείρηση δεν είναι κατώτερη ή ανώτερη από 1% της ποσότητος που δηλώνεται στο πιστοποιητικό της συμπληρωματικής ενισχύσεως.

2. Υπό την επιφύλαξη της εφαρμογής των διατάξεων της παραγράφου 3, όταν η υποχρέωση που αναφέρεται στο άρθρο 10 παράγραφος 2 του προαναφερόμενου κανονισμού δεν έχει εκπληρωθεί, η ασφάλεια καταπίπτει για ποσότητα ίση με τη διαφορά μεταξύ:

α) 99% της ποσότητος που δηλώνεται στο πιστοποιητικό της συμπληρωματικής ενισχύσεως, και

β) της ποσότητος που εξέρχεται από την επιχείρηση μεταποιήσεως.

Εν τούτοις, εάν η εξερχόμενη ποσότητα ανέρχεται σε λίγοτερο από 1% της ποσότητος που δηλώνεται στο πιστοποιητικό, η εγγύηση καταπίπτει ολικώς.

3. Όταν η υποχρέωση που προβλέπεται στο άρθρο 10 παράγραφος 2 του προαναφερομένου κανονισμού δεν δύναται να τηρηθεί κατά τη διάρκεια της ισχύος του πιστοποιητικού, μετά από περίπτωση ανωτέρας βίας, ο αρμόδιος οργανισμός του Κράτους Μέλους που εκδίδει το πιστοποιητικό, αποφασίζει, κατόπιν αιτήσεως του δικαιούχου, είτε αυτή η υποχρέωση να κηρυχθεί άκυρη, με αποδέσμευση της ασφαλείας, είτε η διάρκεια της ισχύος του πιστοποιητικού να παρατείνεται για την προθεσμία που κρίνεται αναγκαία βάσει της επικαλουμένης περιστάσεως. Η παράσταση δύναται να γίνει μετά τη λήξη της ισχύος του τίτλου. Η απόφαση ακυρώσεως ή παρατάσεως περιορίζεται στην ποσότητα του προϊόντος, για την οποία η υποχρέωση που αναφέρεται κατωτέρω, δεν δύναται να τηρείται μετά από περίπτωση ανωτέρας βίας. Η ενδεχομένη παράταση του πιστοποιητικού αποτελεί αντικείμενο μιας επικυρώσεως εκ μέρους του οργανισμού που το εκδίδει, η οποία τοποθετείται στο πιστοποιητικό, και αναγκαίες προσαρμογές.

Εάν ο αρμόδιος οργανισμός δέχεται περίπτωση ανωτέρας βίας, το Κράτος Μέλος στο οποίο αφορά πληροφορεί γι' αυτό αμέσως την Επιτροπή, η οποία πληροφορεί γι' αυτό τα άλλα Κράτη Μέλη.

Ο δικαιούχος του πιστοποιητικού φέρει την απόδειξη εκείνη της περιστάσεως που θεωρείται σαν περίπτωση ανωτέρας βίας.

4. Εάν η διάρκεια ισχύος του πιστοποιητικού παρατείνεται, σε εφαρμογή της παραγράφου 3, το ποσό της συμπληρωματικής ενισχύσεως που καθορίζεται εκ των προτέρων παραμένει αυτό που καθορίζεται για τον προηγούμενο μήνα της περιόδου που αναφέρεται στο άρθρο 8 παράγραφος 2."

2. Στο άρθρο 15 προστίθεται η επόμενη παράγραφος 3:

"3. Η ελαχίστη περιεκτικότητα σε ολικές πρωτεΐνες με βάση την ξηρά ουσία, που αναφέρεται στο άρθρο 5 υπό β) του κανονισμού (ΕΟΚ) αριθ. 1417/78, ορίζεται από την περίοδο 1979/1980 σε:

- 14% για τα προϊόντα που αναφέρονται στο άρθρο 1 υπό β) του κανονισμού (ΕΟΚ) αριθ. 1117/78,

- 45% για τα προϊόντα που αναφέρονται στο άρθρο 1 υπό γ) του προαναφερθέντος κανονισμού."

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 7 Μαρτίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 142 της 30.5.1978, σ. 1.

(2) ΕΕ αριθ. Ν 171 της 28.6.1978, σ. 1.

(3) ΕΕ αριθ. Ν 189 της 12.7.1978, σ. 27.

(4) ΕΕ αριθ. Ν 179 της 1.7.1978, σ. 10.

(5) ΕΕ αριθ. Ν 367 της 28.12.1978, σ. 1.